***SZAKMAI BESZÁMOLÓ 2024 ÉVRŐL***

*Társadalmi szervezet neve****: Békés Megyei Katasztrófa- És Polgári Védelmi Szövetség***

*Társadalmi szervezet székhely:* ***5600 Békéscsaba, Szent István tér 7.***

*.*

***1. Közhasznú szervezet azonosító adatai***

*Bejegyző határozat száma:* ***Pk.60154/2002/4/1***

*Társadalmi szervezet nyilvántartási szám:* ***2185***

*Képviselő neve:* ***Lipták István***

*Adószáma:* ***18387067-1-04***

*Statisztikai száma:* ***18387067 9499 529 04***

*Gazdálkodási formakódja:* ***529- egyéb egyesület***

*Alapítás éve:* ***2002***

*Működési formája:* ***közhasznú szervezet***

*TEÁOR száma:* ***94.12 Szakmai érdekképviselet***

*Telefon száma:* ***+36 30 955 2634***

*Email címe:* ***tkpvsz@bekescsaba.hu***

*Bankszámlájának vezetője:* ***ERSTE Bank Hungary Zrt.***

*Bankszámlaszáma:* ***11600006-00000000-07525793***

*Könyvelés módja:* ***kettős könyvvitel szerint, külső szakértő igénybevételével****.*

***2. Tárgyévben végzett alapcél szerinti és közhasznú tevékenységek bemutatása:***

*A Békés Megyei Katasztrófa- És Polgári Védelmi Szövetség (a továbbiakban: KPVSZ) a Civil tv. a 2011. évi CLXXV tv. alapján működő, önkormányzattal rendelkező, önálló jogi személyként működő országos társadalmi közhasznú szervezet. Alapszabálya 4.§.(2) pontja kimondja, hogy a KPVSZ közhasznú tevékenységet végezve közreműködik Békés megye állampolgárainak polgári védelmi, katasztrófavédelmi, tűzoltási tevékenységében és egyéb humanitárius feladatokra való felkészítésében, védelmük szervezésében, azzal a céllal, hogy az állampolgárok képesek legyenek önmaguk, családtagjaik, embertársaik életét, vagyontárgyait eredményesen oltalmazni, menteni, elemi csapások, természeti és ipari katasztrófák, valamint fegyveres konfliktusok esetén.*

 *Fontosnak ítéltük meg, hogy a kapott költségvetési források mellett kiaknázzuk a társadalomban, a gazdaságban, pályázatokban és az állampolgárokban jelentkező lehetőségeket, és ezzel növeljük a feladatok megvalósítására fordítható költségeinket, és így létre lehetett hozni a hozzáadott értéket.*

***A Békés Megyei Katasztrófa- És Polgári Védelmi Szövetség Közgyűlése által jóváhagyott 2024 évi közhasznúsági fő feladatok:***

 *A Békés Megyei Katasztrófa-és Polgári Védelmi Szövetség 2024. évi feladatait az Alapszabályban elfogadott szempontok alapján tervezi végezni, kiemelten kezelve a térség lakosságának katasztrófa- és polgári védelmi tájékoztatását, ismeret anyagának bővítését, valamint az Önkéntes Mentőcsoportok felkészítését, kiképzését és gyakoroltatását.*

* *Tervszerű propaganda tevékenységgel kívánjuk felhívni az állampolgárok figyelmét a polgári védelmi feladatok önkéntes vállalására és elsajátítására. Nagy súlyt fektetve az ifjúság polgári védelmi felkészítésére, az MPVSZ ifjúsági stratégiájának figyelembevételével. Tervezzük a 2024-25 tanévben a felmenő rendszerű polgári védelmi ifjúsági verseny megrendezését, minden lehetőséget megragadva az iskolai rendezvényeken és egyéb fórumokon is érvényt kívánunk szerezni a fiatalok tájékoztatásának és a különböző veszély helyzetek kezelhetőségében való részvételüknek.*

* *A Békés Vármegyei Katasztrófavédelmi Igazgatósággal együttműködve közreműködünk a megyében működő önkéntes és speciális mentőszervezetek integrálásában, feladataik összehangolásában és működtetésükben. Sikeres benyújtott pályázatunk esetén tervezzük a Járási Mentőcsoportok felkészítésében és gyakorlataiban történő közreműködést.*

*A szükségszerűen a felkészítés és a gyakorlat megszervezése, megtervezése és végrehajtása anyagi biztosítása is fontos feladatunk 2024-ben.*

* *A Békés Vármegyei Önkormányzatnál pályázunk települések lakosságának, tanuló ifjúságának megrendezendő bemutatókra, ahol napjaink polgári védelmét, katasztrófa védelmét kívánjuk bemutatni lakossági fórumok, és veszélyhelyzeti tájékoztatók keretében.*
* *Tovább kívánjuk folytatni az előző években megkezdett települési polgári védelmi szervezetek felkészítését. Feladatainkat az Országos Szövetség elnökségének szakmai irányításával, a Békés vármegyei KVI egyetértésével, az önkormányzatok közreműködésével hajtjuk végre.*
* *Tervezett gyakorlatok:*

* Önkéntes mentőszervezetek kutyavezetőinek felkészítése és továbbképzése.*

* Járási önkéntes mezőszervezeteinek éves ismétlő gyakorlata.*

* Körös vármegyei önkéntes mentőszervezet törzsvezetési és terep gyakorlatának végrehajtása*

* Köteles polgári védelmi szervezetek továbbképzése és riasztási gyakorlata.
Tervezett időpont: 2024 október november*

* *2024-ben is részt veszünk az MPVSZ munkájában és az általa szervezett konferenciákon*
* *2024-ben is figyelemmel kísérjük a különböző pályázatok kiírását - és amelyre jogosultak vagyunk,- pályázni kívánunk. Sikeres pályázatok esetén Alapszabályunkban megfogalmazott célokat és feladatokat figyelembe véve a Békés Vármegyei Katasztrófavédelmi Igazgatóság szakmai iránymutatásával tervezzük a pénzeszközök felhasználását.*
* *Pénzügyi lehetőségeink figyelembe vételével terveink között szerepelt a lakosság körében nagy elismertségnek örvendő Polgári Védelmi Kalendárium következő évi megjelentetése is. Ebben közöljük azt a fontos lakosságvédelmet szolgáló ismeretanyagot, amely elsajátításával és megismerésével nagymértékben fokozható a térség lakosságának biztonságérzete.*
* *2024-ben is megrendeztük a „Napjaink Katasztrófa Védelme” konferenciát az önkormányzatok és a hivatásos Katasztrófa Védelmi szervek bevonásával.*
* *Az MPVSZ ünnepségein, megemlékezésein 2024-ban is képviseltük Szövetségünket, az előző évek hagyományainak megfelelően:*

*Polgári Védelmi Világnap.*

*Szent Flórián nap.*

 *Háború polgári áldozatai emlékművének megkoszorúzása*

 *Polgári védelem hősei emléktábla megkoszorúzása.*

 *Közreműködés a természeti katasztrófák csökkentésének világnapja*

 *rendezvény-sorozatain.*

 *A Tudomány világnapja alkalmából rendezett konferencián.*

 *Tervezett feladatainkat és azok megvalósítását, a mai kívánalmaknak és elvárásoknak megfelelően korszerű PR tevékenységgel és a média felhasználásával kívántuk megvalósítani.*

***3/1.*** *Tervszerű propaganda tevékenységgel hívtuk fel az állampolgárok figyelmét a polgári védelmi feladatok önkéntes vállalására és elsajátítására. A lakosság részére a vármegye Polgárőr egyesületeinek bevonásával tartottunk tájékoztató előadásokat, szórólapok biztosításával hívtuk fel a figyelmet a napi feladatokra. Az MPVSZ ifjúsági stratégiájának figyelembevételével felkészültünk a felmenő rendszerű polgári védelmi ifjúsági verseny megrendezésére, de erre sajnos nem kerülhetett sor. Így minden lehetőséget megragadva, az iskolai rendezvényeken és egyéb fórumokon szereztünk érvényt a fiatalok tájékoztatásának és a különböző veszély helyzetek kezelhetőségében való részvételüknek.*

 ***3/2. A megyében működő önkéntes speciális mentőszervezetek integrálása, feladataik összehangolása.***

***3/2.1.*** *A Körös és a Járási mentőcsoportok komponenseibe tartozó kutyavezetők felkészítése és terepgyakorlata. A felkészítés és az azt követő gyakorlat célja, hogy a kutyavezetők szakmai ismereteinek bővítése, annak érdekében a jövőbeni alkalmazásaik során, - a társszervekkel együttműködve - magas színvonalon lássák el a kutatási feladataikat. . A felkészítés és az azt követő gyakorlat során a résztvevők, fontos humán ezzel kapcsolatban gyakorlati feladatokat láttak el. A Gyomaendrőd területén eltűnt személyek utáni kutatással és egészségügyi ellátásával kapcsolatos feladatok végrehajtásával gyakorlati tapasztalatokat sajátítottak el. A gyakorlaton részt vett 45 fő es 12 kutya.*

*3/2.2.* *A Vidra, a Sárrét, a Körös - Kondor, a Titán, a Pelikán, és a Gyulai Mentőcsoport (továbbiakban: Mentőcsoportok) 2013.-ban rendszerbeállító gyakorlatot tartott, majd 2014. szeptemberében minősítő gyakorlaton szerezte, majd 2019 októberében újította meg a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény végrehajtásáról szóló 234/2011. (XI. 10.) Korm. rendeletben (továbbiakban: Korm. rendelet) meghatározottak szerinti nemzeti minősítésről szóló oklevelét, alapvető vízkár-elhárítási tevékenység és a városi kutató és mentő (USAR), műszaki mentő képességek szakterületekre, melynek birtokában a mentőcsoport részt vehet a hazai katasztrófák és veszélyhelyzetek hatásai elleni védekezésben. A Korm. rendelet értelmében a nemzeti minősítés 5 évre szól, melyet a további katasztrófavédelmi tevékenység végzéséhez az idei évben szükséges megújítani.*

*A Mentőcsoportok a nemzeti minősítő oklevél megszerzése óta eltelt időszakban több alkalommal avatkoztak be a hivatásos katasztrófavédelmi erők támogatására (Hirtelen lehullott nagymennyiségű csapadék eltávolítása, Egészségügyi feladatok logisztikai támogatása, Eltűnt személyek utáni kutatás, viharkár felszámolás), melyek jól mutatják a mentőcsoport szervezettségé*

*A gyakorlat társadalmi hasznosulása, értékteremtés:*

*A mentőcsoport értékteremtő tevékenysége keretében a további valós káresemények megelőzése érdekében – a városi kutató és mentő (USAR), műszaki mentés gyakorlatelem részeként – egy önkormányzati telken álló kiöregedett és életveszélyessé vált nyárfasor eltávolítása kerül végrehajtásra. Ezzel párhuzamosan a gyakorlat keretében megtörténik a településen egy csapadékvíz szikkasztó csatorna kapacitásának eredeti szintre történő helyreállítása is, valamint a KEHOP 1.6. 0. pályázaton beszerzett technikai eszközök használatának készségszintű elsajátítása* is. *A gyakorlaton részt vett 150 fő*.

*3/2.3. A felkészülés feladatai közé tartozik a polgári védelmi szervezetek mozgósításának, ezen belül a riaszthatóságának a begyakorlása is, melyet a 6/2018. (VI. 12.) BM OKF utasítás a polgári védelmi szervezetek megalakításával, riasztásával, valamint katasztrófaveszély és veszélyhelyzet esetén történő alkalmazásával kapcsolatos feladatokról, valamint a polgári védelmi szervezetek 2022. évi katasztrófavédelmi felkészítésének rendjéről szóló rendelkezések részletesen szabályoznak. A riasztás felelőse: A katasztrófák elleni védekezés egyes szabályairól szóló 62/2011. (XII. 29.) BM rendelet VI. fejezete – 54. § b) és c) pontja szerint a polgári védelmi gyakorlat elrendelésére jogosult területi szinten a Vármegyei Területi Védelmi Bizottság elnöke, illetve a vármegyei katasztrófavédelmi igazgató, valamint helyi szinten a polgármester, illetve a kirendeltség-vezető. Riasztás: A mozgósítás azon része, amely során a polgári védelmi szolgálatot elrendelő döntéstől a polgári védelmi szervezet tagja a megjelenésre történő értesítést megkapja. A riasztás célja****:*** *A riasztási gyakorlás célja, a település lakosságból megalakított és határozattal ellátott települési polgári védelmi szervezetek tájékoztatása, illetve a riasztásban érintettek gyakoroltatása, a személyes adataik az egyeztetése, riasztási feladatok feltételeinek ellenőrzése. A riasztás módszere: A riasztási feladatokat a települési riasztási tervében foglaltak alapján kell végrehajtani.*

*3/2.4. „Napjaink katasztrófa védelme” konferencia*

*A védelmi igazgatás és a hivatásos katasztrófavédelmi. szervek közreműködésével feldolgozta a konferencia, a vármegye veszélyeztetettségét és az abból adódó katasztrófa helyzetek kezelhetőségét. A Konferenciát Békéscsabán 2024 májusában rendeztük 54 fő jelenlétével. A konferencia részletesen tárgyalta a térségünkben működő Járási mentőcsoportok feladatait és alkalmazhatóságuk, igénybevételük szabályait.*

***4. Pályázati lehetőségek felkutatása. anyagi források megteremtése:***

***4/1./1*** *BM OKF pályázat:*

 *Pályázat a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvényben (a továbbiakban: Kat.) meghatározott feltételeknek megfelelően a vármegyei (fővárosi) katasztrófavédelmi igazgatóságokkal (a továbbiakban együtt: hivatásos katasztrófavédelmi szerv), együttműködési megállapodással rendelkező mentőszervezet működésének és fejlesztésének támogatását szolgálja. A pályázat céljai a hazai katasztrófa-elhárításban a mentőszervezetek feladataihoz kapcsolódó működési, fejlesztési költségek biztosításával a mentési és beavatkozási képességeik növelése, eszközfejlesztéssel történő javítása, a továbbképzéseken való részvétel támogatása, szerepvállalásuk szélesítése, valamint a káresemények felszámolásánál való alkalmazhatóságuk gyakoriságának növelése. Ennek érdekében a BM OKF pályázata biztosította Szövetségünk részére a 2 darab Volkswagen Amarok gépkocsi karbantartási* ***és*** *biztosítási költségeit, amely az üzembentartót terheli. Valamint a 8 db* *utánfutót és 1 db Quad érintett.*

***4/1./2.*** *NEA pályázat*

*A Nemzeti Együttműködési Alap a Civil szervezetek működésére és szakmai programjának megvalósítására kiírt pályázaton nyert támogatásból biztosított összeg jelentősen hozzájárult a működési költségeink finanszírozásához*

*4/1.3. A Magyar Polgári Védelmi Szövetség gyakorlatainkhoz járult hozzá 600 000.-Ft-tal.*

 *5.* ***Békés vármegye településeinek önkormányzataival közösen növeltük a lakosság biztonság érzetét:***

 ***5/1.*** *A jogszabályok által előírt védelmi követelményekre való felkészítését, megvalósítását,**az ebben való részvétel szabályait a védelmi felkészítés egyes kérdéseiről szóló aktuális Kormányhatározat fogalmazza meg. Ennek szerves részét képezi az állampolgárok, polgári védelmi kötelezettségének meghatározása, melynek rendszerét a PV és katasztrófavédelmi törvények rögzítik, így az általános az adatszolgáltatási, a megjelenési kötelezettséget is.*

*Ebben a rendszerben, hangsúlyosan szerepel, a nem kormányzati szervezetek fokozott bevonása a védelem igazgatás programjaiba.*

*A Békés Megyei KPVSZ Alapszabályában kiemelt helyen szerepel a lakosság bevonása és felkészítése a veszélyhelyzetek kezelésébe, a túlélés feltételei biztosítása, a halaszthatatlanul szükséges helyreállítási tevékenység szervezett végzése érdekében, különös tekintettel a katasztrófák bekövetkezése esetén. Ennek szellemében együttműködtünk a Békés Vármegyei KVI-vel, a települési önkormányzatokkal, a karitatív szervezetekkel valamint a térség Polgárőr Egyesületeivel.*

***6. A Békés Megyei KPVSZ láthatóságának, sajtó megjelenésének fokozását, és a Polgári védelmi Kalendárium ismételt megjelentetését terveztük.***

***6/1.*** *A lakosság tájékoztatása érdekében Szövetségünk folytatva az előző évek hagyományát ismételten megjelentette a* ***Katasztrófa és Polgári Védelmi Kalendáriumot****, melyben felhívtuk az állampolgárok figyelmét a polgári védelmi feladatok önkéntes vállalására és elsajátítására. A 2 500 példányban megjelenő Kalendárium a települési polgári védelmi szervezetek felkészítését, valamint a vármegye katasztrófavédelmi eseményeit és azok felszámolását tartalmazza. A fontosabb információs adatokkal, elérhetőségekkel, nagymértékben segítették a lakosság tájékoztatását szolgáló felhívások és falragaszok kihelyezése, valamint a helyi médiákban az e témában elhangzott riportok, beszélgetések, tudósítások**Alapvetően fontos meghatározás, hogy a Polgári Védelem össztársadalmi tevékenység, olyan nemzeti ügy, melynek megvalósításában az államnak, az önkormányzatoknak és az állampolgároknak meghatározó szerepük van. Tehát a települések önvédelmének megszervezése a védekezés egyik alappillére.*

***6/2.*** *Írott és elektronikus formában Szövetségünk munkájának bemutatása több mint 5 alkalommal történt.*

***7./ A Békés Megyei KPVSZ szakmai érdekképviseleti, együttműködési és***

***hagyományőrző tevékenységének fokozása. Az MPVSZ ünnepségein való részvétel.***

***7./1.*** *Szövetségünk az év folyamán aktívan képviseltette magát a Magyar Polgári Védelmi Szövetség által a Magyar Légoltalom halottjainak tiszteletére megtartott rendezvényen.*

*7./2. Szövetségünk folyamatosan részt vesz az MPVSZ szakmai munkájában és hozzájárul annak szervező, tervező és végrehajtó tevékenységeihez.*

*7./3. Részt vettünk a Természeti Katasztrófák Csökkentésének Világnapja alkalmából rendezett Nemzetközi Tudományos Konferencián, melyet, a Magyar Rendészettudományi Társaság (MRTT), a Magyar Polgári Védelmi Szövetség (MPVSZ), a Magyar Hadtudományi Társaság (MHTT), a Katasztrófavédelmi Központi Múzeum, a Magyar Környezetvédelmi Egyesület (MKvE), a Magyar Polgári Védelmi Tudományos Egyesület, a Védelmi Információs Központ Kiemelkedően Közhasznú Alapítvány (VIK) rendezett.*

***8./ Gazdálkodás:***

*8./1. A Békés Megyei KPVSZ gazdálkodásának törvényes vitele és a támogatási összegek szabályszerű elszámolása. A 2024. évi gazdálkodás célirányos, feladat orientált volt. A pénzek célirányos, tudatos felhasználása lehetővé tette, hogy a betervezett feladatainkat maradéktalanul végre tudtuk hajtani az elmúlt évben. Az éves gazdálkodásunk során kiemelten kezeltük a törvényes előírások betartását és könyvelésünk naprakészségének elérését. A KPVDSZ tagdíj bevételén kívül, bevételi forrásként több pályázaton elindult, volt ahol nyert, volt ahol nem. A megnyert pályázatokkal mindenhol határidőre elszámoltunk, azok elfogadásra kerültek. A szövetség számviteli politikáját a számvitelről szóló 2000 évi C.sz. törvény előírásai alapján, az egyéb szervezetek beszámoló készítésének sajátosságairól szóló 479/2016. (XII.28.) Korm. R., valamint a civil szervezetek működéséről és támogatásáról szóló 2011 évi CLXXV tv. szabályait figyelembe véve alakította ki. Ennek megfelelően a szervezet kettős könyvvitelt vezet, az éves mérleg zárás napja január 31.*

*a. ) Értékelési eljárások:*

*- Az immateriális javak és tárgyi eszközök értékcsökkenésének elszámolása a társasági adóról szóló 1996 évi LXXXI. sz. törvényben meghatározott kulcsok alapján, a bruttó értékre vetítve lineárisan történik.*

*- Az 200 ezer Ft egyedi beszerzési, előállítási érték alatti eszközök használatba vételkor egy összegben, értékcsökkenési leírásként kerülnek elszámolásra.*

*- A vásárolt készletek a beszerzéssel egy időben, azonnal költségként kerülnek*

*elszámolásra.*

*- Az értékvesztés elszámolása az adótörvényben meghatározott szabályok szerint és mértékben történik.*

*b. ) Az adózott eredmény megállapítására a szervezet az összköltség eljárást alkalmazza.*

*c. ) A számviteli alapelvektől eltérő megoldásokat sem év végén, sem év közben nem alkalmaztunk.*

***Kiegészítő, tájékoztató információk:***

*1. ) A vezető tisztségviselők és a mentőcsoport tagjai 2024 évben, 349 .ezer Ft összegben részesültek gépkocsi költségtérítésben.*

*2. ) A Szövetségnek zálogjoggal biztosított kötelezettsége nincs.*

*3. ) Rövid lejáratú kötelezettségként támogatási előlegek kerültek kimutatásra.*

*4. ) Passzív időbeli elhatárolásként korábban befolyt támogatás következő éveket érintő összege szerepel.*

*5. ) A Szövetség 2024 évben vállalkozási tevékenységet nem folytatott, a közhasznú tevékenységből származó eredménv* ***1 369 199.-Ft.***

***8./2. A közhasznú tevékenységből részesülők létszáma: 610 fő***

*A Békés Megyei KPVSZ feladataikhoz hozzáadott érték összesen* ***1 900 000.-Ft***

*A Békés Megyei KPVSZ által végzett tevékenységek becsült*

 *társadalmi hasznosulási növekmény értékének összege:* ***16 000 000.-Ft***

*A közhasznú tevékenységből részesülők elsajátították az életmentéshez és a vagyoni javak mentéséhez szükséges polgári védelmi ismereteket, így alkalmasak lettek mások és saját maguk mentésére is.*

 *A költségvetés és a pályázat útján nyert támogatások:*

 *2024.évi tagdíjbevétel: 1 625 000.- Ft 2024. évi szja 1%-a: 34 072.- Ft*

 *2024. évi elnyert pályázati források: 3 550 000.- Ft 2024. évi MPVSZ finanszírozás: 600 000.- Ft*

*A Békés Megyei KPVSZ vezető tisztségviselői, személyi juttatásban nem részesültek.*

*8./3. A közhasznúságról, a közhasznúsági jelentésről:*

*A Békés Megyei KPVSZ megfelelt az Alapszabályban kitűzött céloknak, a közhasznú tevékenységek jelentették a 2024. évi működés lényegét. Vállalkozási tevékenységet az Egyesület az elmúlt évben nem folytatott.*

*8./4. A Békés Megyei KPVSZ 2025. évi költségvetési előzetes terve:*

*Bevételek: tagdíjból: 1 500 000.-Ft*

 *pályázatokból: 1 500 000.-Ft*

 *támogatásból: 500 000.-Ft*

*Kiadások: a bevételek függvényében történik majd a felhasználás, a jogszabályoknak megfelelő előírások alapján.*

***Összefoglalás:***

*A Békés Megyei Katasztrófa- és Polgári Védelmi Szövetség teljesítette, a Békés Vármegyei Katasztrófavédelmi Igazgatóság és a saját elnöksége által célként meghatározott karitatív és szakmai feladatokat. A Szövetség pénzügyi helyzetéről megállapítható, hogy megfelelő pénztartalékkal rendelkezett folyamatosan, likviditási gondjai nem voltak. Az év végi záró pénzkészlet a következő év eleji kiadások kifizetéséhez biztonságot, tartalékot nyújt a következő támogatási időszakban megítélt összegek megérkezéséig.*

*Békéscsaba, 2025. május.*

 *Az Elnökség nevében:*

 *Lipták István*

 *elnök*